text: Studerende giver gratis retshjælp
  11 marts 2014 kl. 14.11
  To jurastuderende fra Vejle og Kolding har lavet deres egen hjemmeside, hvor de giver gratis retshjælp til almindelige borgere.
  Christian Madsen og Jakob Eik Petersen studerer begge jura, men de savner begge praktisk erfaring. Derfor har de fundet på at give gratis rådgivning om jura-spørgsmål via internettet.
  -Vi studerer begge på fuldtid og har studiejob ved siden af. På den her måde kan vi besvare spørgsmål, når vi har tid, fortæller Jakob Eik Petersen.
  Fordelen ved deres hjemmeside er, at man kan sidde hjemmefra og på mail formulere sine spørgsmål. Men det er ikke alt, de to studerende kan svare på.
  -Der er områder vi ikke har haft undervisning i, og områder vi ikke får undervisning i, så der kan vi ikke hjælpe, fortæller Jakob Eik Petersen, mens Christian Madsen supplerer.
  - Vi svarer kun på spørgsmål indenfor de områder, vi har afsluttet. Det kan være familie- eller arve-spørgsmål, kaution og inkasso.
  Se link til hjemmesiden nedenunder.
  Kom videre til de studerendes hjemmeside her.
  